*Tämä artikkeli kertoo manga- ja animesarjasta. Hopeanuolen muista merkityksistä täsmennyssivulla.*

| *Hopeanuoli* |
| --- |
|  |
| 銀牙～流れ星銀～  (*Ginga ~Nagareboshi Gin~*) |
| **Genre** | toiminta, draama, seikkailu, fantasia
 |
| Manga: *Ginga Nagareboshi Gin* |
| **Tekijä** | Yoshihiro Takahashi |
| **Julkaisija** | Japani ShūeishaSuomi Punainen jättiläinen |
| **Sarjajulkaisulehti** | Weekly Shōnen Jump |
| **Ensimmäinen painatus** | 1983 – 1987 |
| **Kirjojen lukumäärä** | 18
 |
| TV-anime: *Ginga Nagareboshi Gin* |
| **Ohjaaja** | Tomoharu Katsumata |
| **Studio** | Toei Animation |
| **Lähetyskanavat** | Japani TV Asahi |
| **Alkuperäinen lähetyskierros** | 7. huhtikuuta 1986 – 22. syyskuuta 1986 |
| **Jaksojen määrä** | 21
 |

**Hopeanuoli** (jap. 銀牙～流れ星銀, *Ginga: Nagareboshi Gin*) on Yoshihiro Takahashin käsikirjoittama ja piirtämä manga ja sen pohjalta tehty animesarja. Manga ilmestyi vuosina 1983–1987 ja Toei Animationin tekemä anime vuonna 1986. Manga voitti vuonna 1987 vuoden parhaan shōnen-mangasarjan palkinnon.

Hopeanuolen alkuperäinen nimi "*Ginga: Nagareboshi Gin*" (jap. 銀牙~流れ星銀~) tarkoittaa "*Hopeahammas: Tähdenlento Hopea*". Kyseessä on sanaleikki, sillä sanan "*ginga*" voi kirjoittaa kahdella eri tavalla; kanjeilla 銀牙 merkitys on "*hopeahammas*", kun taas kanjeilla 銀河 merkitys on "*Linnunrata*".

Hopeanuolella on neljä jatko-osaa: Ginga Densetsu Weed kertoo Hopeanuolen pojasta Weedistä, ja *Ginga Densetsu Weed: Orion* kertoo Weedin pojasta, Orionista ja *Ginga: The Last Wars*, joka kertoo Weedin varttuneista pojista sekä Akakabuton pennusta, Monsoonista. Tarina jatkuu edelleen ja uusin sarja on nimeltään Ginga Densetsu Noah. Hopeanuolella on lisäksi useita lyhyttarinoita, jotka asettuvat sarjojen väliin sekä kaksi esiosaa. *Ginga Densetsu Riki* kertoo ajasta ennen Hopeanuolen syntymää, ja tarinassa seurataan Hopeanuolen isän, Rikin, pentuvaiheita. *Ginga Densetsu Akame* sijoittuu 1500-luvulle ja kertoo Iga- ja Kōga-ninjakoiraklaanien historiasta.

Suomessa Hopeanuoli on ollut erittäin suosittu, ja siitä on myös olemassa fanitekoinen musikaali, joka esitettiin vuoden 2011 Traconissa ja uudistettu versio siitä vuoden 2012 Animeconissa. Ginga-aiheisina oheistuotteina myydään esimerkiksi pehmoja, avaimenperiä, mukeja ja julisteita.

Tarina
------

**Varoitus:  Seuraava kirjoitus paljastaa yksityiskohtia juonesta.**
Gin (Hopeanuoli) on taitavan karhukoiran, Rikin, pentu. Gin syntyi tiikeriraitaisena, minkä katsottiin sinetöineen hänen kohtalonsa karhukoirana: tiikeriraitaisia pidetään karhukoirista parhaina. Pentuna Gin näki, kuinka Akakabuto-karhu paiskasi hänen isänsä rotkoon. Menetettyään metsästyskoiransa Gohee Takeda alkoi kouluttaa nuorta Giniä, mutta joutui sairaalaan, jolloin Daisuke alkoi kouluttaa pentua. Daisuken ja Ginin välillä on vahva side: Gin on pelastanut Daisuken hengen ja kaksikko kaatoi ensimmäisen karhunsa Ginin ollessa puolivuotias. Daisuke käyttää aseenaan metsästysjousta.

Metsästysretkellä Daisuke ja Gin kohtaavat villikoiralauman, joka taistelee karhuja vastaan. Gin hylkää Daisuken, peläten tämän joutuvan karhun uhriksi metsästysmatkoilla, ja liittyy koiralaumaan. Tässä vaiheessa tarinaa tapahtuu huomattava muutos, kun koirat alkavat puhua ja ottavat ihmisten paikan tarinan päähenkilöinä.

Ginin liittyessä laumaan se tunnistaa lauman pomon: se on kuolleeksi luultu Riki. Riki on kuitenkin menettänyt muistinsa eikä tunnista Giniä. Gin asettuu osaksi 1. ryhmää ja saa ryhmänjohtajakseen Benin. Koirat aloittavat 3 kuukauden matkan, jonka tavoitteena on kerätä Japanin voimakkaimmat koirat yhteen ja haastaa Akakabuto. Laumaan liittyy useita eri koiria ja koiralaumoja esimerkiksi Kain Hornanhurtat (suomidubissa Tiikeriveljekset), Kasumidaken Moss, Igan ninjakoira Akame, Ryöväri-Bill, maailman vahvin koira Benizakura, tappelukoira Musashi, Mutsun 4 valtiasta, Hakurou Ruskeakarhuntappaja, Bemu, John, Oliver ja monia muita.

Kolmen kuukauden aikarajan umpeuduttua koirat kokoontuvat takaisin lähtöpaikkaansa, Ōun Futago-solaan (suom. Kaksoissola), ja aloittavat hyökkäykset Akakabutoa vastaan. Myös Akakabuto on koonnut itselleen armeijan. Taistelu on pitkä ja sen päättävät Riki ja Gin *Zetsu Tenrō Battōga* (*Katkaiseva Siriuksen Miekanvedon Hammas*) -iskulla. Myös Gohee Takeda osallistuu lopputaisteluun. Kun Akakabuton oletettiin kuolleen, mutta nousee pystyyn ja haavoittaa Gohenia. Riki hyökkää karhun kimppuun, mutta haavoittaa Rikiä kuolettavasti. Hopeanuoli käyttää samaa liikettä ja katkaisee karhun pään, jolloin Akakabuto on lyöty. Daisuke ja muut metsästäjät saapuvat paikalle. Gohee kertoo että kaksoissola kuuluu nyt koirille. Ennen lähtöä Daisuke toivoo että hän ja Hopeanuoli näkisivät uudestaan ja että he ovat aina ystäviä. Ennen kun Riki menehtyy vammoihinsa, hän tekee Hopeanuolesta uuden johtajan. Kaikki koirat ulvovat voiton kunniaksi. Anime-sarja päättyy tähän.

Mangassa tarina jatkuu, kun Akakabuton kukistumisen jälkeen Gaia-nimisen suden johtamat *Mustien Susien Imperiumin sotajoukot* alkavat tappaa Ōun laumassa mukana olleita koiria. *Susien Monarkian sotajoukkojen* johtaja, Reima-niminen susi, kidnapatuttaa Crossin ja sen pennut saadakseen ōulaiset tulemaan avukseen Gaiaa vastaan.

**Juonipaljastukset päättyvät tähän.**

Manga
-----

*Ginga Nagareboshi Gin* -manga ilmestyi alun perin vuosina 1983–1987. Mangaa tehtiin 18 osaa, ja siinä tarina jatkuu vielä Akakabuton kukistumisen jälkeen niin kutsutulla "*Susiosalla*", jossa Ōun lauma kohtaa kaksi keskenään sotivaa susilaumaa. Mangaa on käännetty lisäksi koreaksi, kiinaksi ja suomeksi. Näiden lisäksi sarjaa on käännetty myös Internetissä vapaaehtoisvoimin englanniksi ja suomeksi.

### Japanilaiset julkaisut

* Ensimmäinen julkaisu, 18 osaa, vuodet 1983–1987.
* Toinen julkaisu, kymmenen osaa, vuodet 1993–1994.
* Kolmas julkaisu, kymmenen osaa, vuodet 1997–1998.
* Neljäs julkaisu, seitsemän osaa, vuodet 2000–2001. Tämän julkaisun osat ovat kukin lähes puhelinluettelon kokoisia, ja sisältävät mm. julisteita ja postikortteja. Susiosa on numeroitu erikseen (päätarina 1–5, susiosa 1–2).
* Viides julkaisu, kuusi osaa, vuosi 2002. Tämä julkaisu ei sisältänyt koko tarinaa.
* Kuudes julkaisu, kahdeksan osaa, vuosi 2004. Tästä julkaisusta otettiin uusintapainos vuonna 2008, mutta siinä oli vain kuusi kirjaa, koska susiosa oli jätetty pois.
* Seitsemäs julkaisu, kahdeksan osaa, vuosi 2007. Tämän julkaisun osat 1–5 olivat tavallisen lehden kokoisia, kun taas osat 6–8 olivat niin sanottua puhelinluettelokokoa.

### Manga Suomessa

Vuonna 2010 Punainen jättiläinen aloitti Hopeanuoli-mangan julkaisemisen suomeksi. Sarja jaettiin 18 kirjaan, jotka ilmestyivät noin kerran kuussa. Hopeanuoli-manga oli loppukesästä 2011 Suomen myydyin manga. Se palkittiin Suomessa vuonna 2011 DesuTalks-seminaarissa parhaana uutena mangasarjana.

Osat ja lukujen nimet

|  |  |  |
| --- | --- | --- |
| 1. **Karhukoira Gin syntyy!** (toukokuu 2010)* Karhukoira Gin syntyy!
* Rikin viimeinen kamppailu!
* Ensimmäinen koetus

2. **Taistelijoiden aamunkoitto** (kesäkuu 2010)* Valkoinen kilpailija
* Akakabuton valloittamaton linnoitus
* Kumppanit
* Taistelijoien aamunkoitto

3. **Sielujen kutsu** (heinäkuu 2010)* Haavat ja ensimmäinen voitto
* Akakabuton armeija
* Sielujen kutsu
* Kaksi pelotonta kohtaa!

4. **Kain kolme hornanhurttaa** (elokuu 2010)* Uroiden matka
* Kain kolme hornanhurttaa
* Moss, Kasumidaken herra
* Lyökää petturit

5. **Shinobi-koira Akame** (lokakuu 2010)* Kohti Mutsugi-solan taistelua
* Benin kohtalo
* Lentävät paholaiset
* Shinobi-koira Akame
 | 6. **Shinobinuman taistelu** (marraskuu 2010)* Virtaavan veden tekniikka
* Shinobinuman taistelu
* Johtajan ominaisuudet

7. **Etsikää Musashi!** (joulukuu 2010)* Kurojakin loppu
* Etsikää Musashi!
* Ystäviä ei jätetä!

8. **Paljastetut hampaat** (tammikuu 2011)* Paljastetut hampaat
* Päätöksen hetki
* Taru Umibouzusta

9. **Sankarien matkaanlähtö** (helmikuu 2011)* Perääntymättä
* Sankarien matkaanlähtö
* Lupaus Rikille

10. **Valiojoukko vastaan neljä valtiasta** (huhtikuu 2011)* Yllättävä taktiikka
* Valiojoukko vastaan neljä valtiasta
* Veriset kyyneleet

11. **Kolmentoista iskuryhmä** (huhtikuu 2011)* Hetken koittaessa
* Kolmentoista iskuryhmä
* Benin loppu?
 | 12. **Veren värjäämä lampi** (toukokuu 2011)* Elämän ja kuoleman kamppailu
* Veren värjäämä lampi
* Tarujen hirviö

13. **Isän oppi** (kesäkuu 2011)* Rynnäkkö vuorilinnaan
* Isän oppi

14. **Siriuksen johdatus** (heinäkuu 2011)* Uusi pahuus
* Siriuksen johdatus

15. **Matka kadotukseen** (elokuu 2011)* Matka halki kadotuksen
* Uroista vahvin

16. **Kahdeksan soturin taru** (syyskuu 2011)* Kahdeksan soturin taru
* Imperiumin kutsu

17. **Pimeyden kahdeksan soturia** (lokakuu 2011)* Pimeyden soturit
* Pahuuden kenraali

18. **Soturien paluu** (marraskuu 2011)* Heräävä voima
* Imperiumin tuho
* Soturien paluu
* Jälleennäkeminen
 |

### Oheismangat Suomessa

Sangatsu Manga julkaisi Hopeanuoli-tietokirjan, *Ginga Seiken Densetsu Meteor Ginin* (jap. 銀牙聖犬伝説 Meteor Gin), suomeksi 1. syyskuuta 2011. Samoihin aikoihin ilmestyi erikoispainos mangan ensimmäisestä osasta: pokkari sisälsi värisivuja, bonuspiirroksen ja Takahashin tervehdyksen suomalaisille lukijoille. Joulukuussa 2012 julkaistiin sivutarinoita sisältänyt Ginga Nagareboshi Gin Shin Gaiden 1 suomeksi. Toinen osa ilmestyi maaliskuussa 2013.

Anime
-----

Anime julkaistiin Suomessa alun perin vuonna 1989 neljän VHS:n kokonaisuutena, joiden kautta Hopeanuoli sai suuren suosion Suomessa. VHS:t julkaistiin myöhemmin uusintana vuosina 1994, 1996 ja 1998, mutta vuosien aikana sarjasta on otettu useita eri painoksia. Animesta oli leikattu paljon raakoja kohtia pois, jotta se olisi sopivampi lapsille. Joulukuussa 2003 julkaistiin leikkaamaton japaninkielinen versio Suomessa ja Ruotsissa viiden DVD:n pakettina. Hopeanuoli-anime on julkaistu alkuperäiskielensä japanin lisäksi suomeksi, koreaksi, ruotsiksi, norjaksi, tanskaksi ja unkariksi, sekä vapaaehtoisvoimin myös englanniksi.

### Ääninäyttelijät

Animesarjan alkutunnus
**Alkuperäiset äänet**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Eiko Yamada  | … |   Hopeanuoli (Gin)
  |
|  Hideyuki Hori  | … |   John
  |
|  Hiromi Tsuru  | … |   Cross
  |
|  Kōji Totani  | … |   Akatora  |
|  Kōzō Shioya  | … |  Chūtora, Jaguar
  |
|  Kyōko Tongū  | … |   Smith  |
|  Michihiro Ikemizu  | … |   Akame
  |
|  Ryōichi Tanaka  | … |   Kurotora, Hakurō
  |
|  Shigeharu Matsuda  | … |   Hyena
  |
|  Takeshi Aono  | … |   Benizakura
  |
|  Banjō Ginga  | … |   Riki
  |
|  Chika Sakamoto  | … |   Daisuke
  |
|  Daisuke Gōri  | … |   Moss
  |
|  Hidekatsu Shibata  | … |   Bill
  |
|  Hideyuki Tanaka  | … |   Ben
  |

 | 

|  |  |  |
| --- | --- | --- |
|  Hirotaka Suzuoki  | … |   Hidetoshi
  |
|  Kazuhiko Kishino  | … |   Musashi
  |
|  Keiichi Noda  | … |  kertoja  |
|  Kōichi Hashimoto  | … |   Wilson
  |
|  Kōji Nakata  | … |   Kurojaki
  |
|  Kōji Yada  | … |   Sniper, Daisuken isä
  |
|  Masaharu Satō  | … |   Kirikaze, Terry
  |
|  Masashi Hironaka  | … |   Maya, Oliver
  |
|  Masato Hirano  | … |   Lloyd
  |
|  Michitaka Kobayashi  | … |   Jinnai
  |
|  Sho Hayami  | … |   Kisaragi
  |
|  Takeshi Watabe  | … |   Gohee Takeda
  |
|  Yukiko Riwa  | … |   Fuji
  |
|  Yuusaku Yara  | … |  Great  |

 |

**Suomenkieliset äänet**

Sarjan suomenkielisestä jälkiäänityksestä vastasi Golden Voice Oy neljän kasetin VHS-julkaisuun. Sarjan suosion myötä katsojat valittivat dubbauksen laadusta.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|   Erkki Murto   | … |   Ben (myöhemmin), Daisuken isä (vaihtelee), Hidetoshi (vaihtelee), John, Sniper (päätoimisesti), Smith (alussa), Gohee Takeda (päätoimisesti), useita sivurooleja loppupuolella
  |
|   Pertti Nieminen   | … |   Ben (alussa), Daisuke, Daisuken isä (vaihtelee), Hidetoshi (vaihtelee), Moss, Hopeanuoli, Riki (alussa), Gohee Takeda (vaihtelee), useita sivurooleja
  |
|   Ulla Ollikainen   | … |   kertoja (2. osassa), Fuji, Daisuken äiti, Cross (alussa), useita sivurooleja
  |
|   Päivi Sorsa   | … |   kertoja, Cross (myöhemmin), Smith (myöhemmin), Terry (lopussa), useita sivurooleja
  |

 |

Katso myös
----------

* Luettelo animesarjan jaksoista
* Kai no san kyōdai

Lähteet
-------

1. ↑  小学館漫画賞: 歴代受賞者 *Shogakukan*.  Arkistoitu 5.8.2015. Viitattu 20.8.2011. (japaniksi)
2. ↑  HOPEANUOLI alkaa kevät/kesä 2010! *Punainen jättiläinen*. Viitattu 1.3.2010.
3. ↑  Hopeanuoli-mangan piirtäjä Yoshihiro Takahashi tulee Suomeen *Kvaak.fi*. Viitattu 20.8.2011.
4. ↑  YLE 22.1.2011: Yotsuba ja Hopeanuoli vuoden parhaat mangat. Viitattu 15.3.2013.
5. ↑  METEOR GIN ilmestyy 1.9.! *Punainen jättiläinen*. Viitattu 27.4.2011. *tarvitaan parempi lähde*
6. ↑  Yoshihiro, Takahashi: *Hopeanuoli 15*, s. 205. Ginga Nagareboshi Gin 15. Suomentanut Juha Mylläri. Punainen jättiläinen, 2011. ISBN 978-952-16-1264-0.
7. ↑  Anime News Network: Ginga Nagareboshi Gin (TV) *animenewsnetwork.com*. Viitattu 30.8.2009.

Aiheesta muualla
----------------

* Gingapedia – Takahashin tuotantoon keskittyvä Wikipedia-tyylinen tietosanakirja
* Kaksoissola.net – suomalainen infosivusto sekä aktiivinen keskustelufoorumi
* Suomen Hopeanuoli-fanit ry – virallisesti rekisteröity faniyhdistys
* Gingasite.net – suuri infosivusto (englanniksi)
* Ginga Place – suomalainen ihailijasivusto (arkistoitu)